વડાપ્રધાન નરેન્દ્ર મોદી અને જાપાનના વડાપ્રધાન શિન્ઝો આબેએ આજે હાઇ સ્પીડ બુલેટ ટ્રેનનું ખાતમૂહૂર્ત કર્યું. 250 kmph પર દોડતી આ ટ્રેનની મદદથી 2 કલાક અને સાત મિનિટની અંદર અમદાવાદથી મુંબઇ પહોંચી શકશો. અને જો ટ્રેન વડોદરા કે સુરત જેવા સ્થળોએ રોકાય તો પણ તમે 3 કલાકમાં તો અમદાવાદથી મુંબઇ પહોંચી જ જશો. સાંભળવામાં કેટલું સારું લાગે છે ને બે કલાકમાં અમદાવાદથી મુંબઇ! પણ આ પ્લાનનું હાલ ખાતમૂહૂર્ત જ થયું છે અને તે પૂર્ણ થશે વર્ષ 2023માં. એટલે કે જો સમય સર કામ થઇ ગયું તો આવનારા સમયમાં લોકોને આનાથી ચોક્કસથી લાભ થશે. તેમ છતાં સવાલ તે આવે છે કે 2023માં પૂર્ણ થતા આ પ્રોજેક્ટથી લાભ કોને?